
Pirkimo sąlygų 3 priedas
						

BITININKYSTĖS MUZIEJAUS AUSTĖJOS KLĖTELĖS (UNIK. NR. 4400-3754-7394)  IR PIRTIES (UNIK. NR. 4595-9006-3056) NENDRINIŲ STOGŲ DANGOS KEITIMO IR IMPREGNAVIMO DARBŲ PIRKIMO SUTARTIS

__________________ Nr. _________

Aukštaitijos nacionalinio parko ir Labanoro regioninio parko direkcija, esanti Lūšių g. 16, Palūšės k., Ignalinos r. sav., įstaigos kodas 188715560, atstovaujama direktorės Astos Lašinskienės, veikiančios pagal Aukštaitijos nacionalinio parko ir Labanoro regioninio parko direkcijos nuostatus, patvirtintus Valstybinės saugomų teritorijų tarnybos prie Aplinkos ministerijos direktoriaus 2026 m. kovo 5 d. įsakymu Nr. V-34 (toliau – Užsakovas), 
ir įmonės pavadinimas, kodas , adresas , tel. Nr., atstovaujamas  (toliau – Rangovas), 
toliau Užsakovas ir Rangovas kartu vadinami Šalimis, o kiekvienas atskirai – Šalimi. Šalys, pageidaudamos prisiimti sutartinius įsipareigojimus, susitaria ir sudaro šią Bitininkystės muziejaus Austėjos klėtelės (unik. Nr. 4400-3754-7394)  ir Pirties (unik. Nr. 4595-9006-3056) nendrinių stogų dangos keitimo ir impregnavimo darbų pirkimo sutartį (toliau – Sutartis).

1. SUTARTYJE VARTOJAMOS SĄVOKOS

1.1. Darbai – Bitininkystės muziejaus Austėjos klėtelės (unik. Nr. 4400-3754-7394)  ir Pirties (unik. Nr. 4595-9006-3056) nendrinių stogų dangos keitimo ir impregnavimo darbai. 
1.2. Sutarties kaina – Sutarties 4.1 papunktyje nurodyta kaina. 
1.3. PVM – pridėtinės vertės mokestis.

2. SUTARTIES DALYKAS

2.1. Bitininkystės muziejaus Austėjos klėtelės (unik. Nr. 4400-3754-7394)  ir Pirties (unik. Nr. 4595-9006-3056) nendrinių stogų dangos keitimo ir impregnavimo darbai (1 priedas - Techninė specifikacija).
2.2. Sutartimi Rangovas įsipareigoja Sutartyje nustatytomis sąlygomis ir tvarka atlikti Darbus, o Užsakovas Sutartyje nustatytomis sąlygomis ir tvarka įsipareigoja priimti Rangovo tinkamai atliktus Darbus ir už juos sumokėti. 
2.3. Pirkimui taikomi aplinkosauginiai reikalavimai nustatyti Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. Lietuvos Respublikos aplinkos ministro įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ papunkčiuose 4.4.4.1. prekei pagaminti ir (ar) tiekti, paslaugai teikti ar darbams atlikti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų; 4.4.4.3. prekei pagaminti, paslaugai teikti ar darbams atlikti naudojama mažiau ar nenaudojama pavojingųjų cheminių medžiagų, neteršiama aplinka ir nekeliamas pavojus sveikatai.

3. DARBŲ KOKYBĖS REIKALAVIMAI

3.1. Rangovas įsipareigoja atlikti Darbus, kurių kokybė atitinka atitinkamos profesijos standartams keliamus reikalavimus.
3.2. Vykdydamas Sutartį ir atlikdamas joje numatytus Darbus, Rangovas elgiasi sąžiningai ir protingai ir visomis išgalėmis stengiasi užtikrinti, kad Darbų atlikimas atitiktų Užsakovo interesus.
3.3. Rangovas privalo užtikrinti, kad visi Darbai būtų vykdomi, laikantis galiojančių statybos techninių reglamentų, normatyvinių dokumentų bei darbuotojų saugos ir sveikatos reikalavimų.
3.4. Rangovas privalo vykdyti Darbus vadovaudamasis Lietuvos Respublikos teisės aktais ir normatyviniais statybos techniniais dokumentais.

4. SUTARTIES KAINA IR ATSISKAITYMO TVARKA

4.1. Šiai sutarčiai taikoma  fiksuotos kainos kainodara. Pradinės Sutarties vertė yra    Eur   be pridėtinės vertės mokesčio (toliau – PVM). PVM sudaro  Eur,. Sutarties kaina yra   Eur su PVM. 
4.2. Į Sutarties kainą įskaitoma Darbų kaina, visi mokesčiai ir rinkliavos bei kitos išlaidos, susijusios su tinkamu Sutarties vykdymu.
4.3. Tinkamai atliktų Darbų perdavimas ir priėmimas įforminamas Atliktų darbų perdavimo–priėmimo aktu, kurį ne vėliau kaip per 3 dienas nuo pateikimo, pasirašo Rangovas ir Užsakovas. Rangovui kokybiškai ir laiku atlikus Darbus, Užsakovas neturi teisės nepagrįstai atsisakyti pasirašyti Atliktų darbų perdavimo–priėmimo akto.
4.4. Už tinkamai ir kokybiškai Rangovo atliktus Darbus Užsakovas su Rangovu atsiskaito mokėjimo nurodymu, pervesdamas pinigus į Sutartyje nurodytą Rangovo banko sąskaitą ne vėliau kaip per 30 (trisdešimt) kalendorinių dienų nuo atliktų darbų perdavimo–priėmimo akto pasirašymo ir PVM sąskaitos faktūros gavimo dienos.
4.5. Rangovas PVM sąskaitą faktūrą ir ją pagrindžiančius dokumentus privalo pateikti Užsakovui naudodamasis sąskaitų administravimo bendrąją informacine sistema (toliau – SABIS). 
4.6. Sutartyje nurodyta Sutarties (Darbų) kaina Sutarties galiojimo laikotarpiu gali būti perskaičiuojama (didinama ar mažinama) pasikeitus (padidėjus ar sumažėjus) PVM tarifui, kuris turėjo tiesioginės įtakos Sutarties (Darbų) kainai. Užsakovui ir Rangovui raštiškai susitarus, perskaičiuojama tik ta Sutarties (Darbų) kainos dalis, kuriai turėjo įtakos pasikeitęs PVM tarifas. 
4.7. Kainos perskaičiavimas (keitimas) ne dėl pasikeitusio PVM tarifo nėra numatomas.

5. DARBŲ ATLIKIMO TERMINAI. GARANTINIO LAIKOTARPIO SUTEIKIMAS

5.1  Darbai bus pradedami atlikti nuo sutarties pasirašymo dienos, o Darbų pabaiga numatoma iki 2026 m. lapkričio 15 d. 
5.2 Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai, ištaisyti Darbų trūkumai ir / ar defektai (jeigu bus nustatyti) ir pasirašytas Darbų perdavimo-priėmimo aktas.
5.3. Darbų ar jų dalies vykdymas gali būti sustabdomas, jei atsiranda toliau nurodytos aplinkybės, dėl kurių visų Darbų ar jų dalies vykdymas nėra galimas: (1) sustabdytas finansavimas arba yra finansavimo trūkumas; (2) valstybės ar savivaldos institucijų neveikimas, nesant Šalių kaltės (pvz.: per nustatytą terminą nepateikti atsakymai, suderinimai, sutikimai, leidimai ar kitokia informacija ar dokumentai, būtini Sutarčiai įgyvendinti); (3) su Sutarties įgyvendinimu susijusios aplinkybės, kurių iš anksto nei viena iš Sutarties Šalių negalėjo numatyti ar protingai kontroliuoti ir su kuriomis būtų susidūręs bet kuris kitas viešojo pirkimo konkursą laimėjęs rangovas.
5.4. Rangovas atliktiems Darbams suteikia garantinį laikotarpį:
5.4.1 (penkeri) metai visiems darbams. Laikotarpis pradedama skaičiuoti nuo perdavimo – priėmimo akto pasirašymo dienos.
5.5. Garantiniu laikotarpiu nustatyti darbų defektai fiksuojami Užsakovo ir apie juos nedelsiant informuojamas Rangovas.
5.6. Rangovas įsipareigoja per 3–5 darbo dienas nuo Užsakovo pranešimo gavimo pradėti defektų šalinimą.
5.7. Jei Rangovas nevykdo įsipareigojimų ar atsisako šalinti defektus, Užsakovas turi teisę juos pašalinti trečiųjų asmenų pagalba Rangovo sąskaita, nepažeidžiant kitų Užsakovo teisių.

6. SUTARTIES ŠALIŲ ĮSIPAREIGOJIMAI

6.1.Užsakovas įsipareigoja:
6.1.1. priimti Sutarties sąlygas ir kitus Darbams taikomus reikalavimus atitinkančius atliktus Darbus ir pasirašyti atliktų darbų perdavimo–priėmimo aktą, kuriame turi būti nurodyti faktiškai atliktų darbų kiekiai;
6.1.2. sumokėti Rangovui už perduotus Darbus Sutartyje nustatyta tvarka ir sąlygomis;
[bookmark: _Hlk98757965]6.1.3. pranešti Rangovui apie rekvizitų, teisinio statuso kontaktinių duomenų pasikeitimus (jeigu jų atsirastų Sutarties vykdymo metu) raštu arba elektroniniu paštu;
6.1.4. iš anksto raštu nesuderinęs su kita Šalimi nekeisti už Sutarties tinkamą vykdymą atsakingų asmenų, jei tam nėra priežasčių, nepriklausančių nuo Šalies valios ar galinčių neigiamai paveikti tinkamą Sutarties vykdymą;
6.1.5.laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą ir apsaugą, reikalavimų, jeigu Sutarčiai vykdyti iš Rangovo gauna informacijos ar dokumentus, kuriuose yra asmens duomenų;
6.2.  Rangovas įsipareigoja:
6.2.1. atlikti Darbus pagal Sutartį už Darbų kainą, savo rizika ir sąskaita kiek įmanoma rūpestingiau ir efektyviau, laikydamasis geriausių visuotinai pripažįstamų profesinių, techninių standartų ir praktikos, naudodamas visus reikiamus įgūdžius ir žinias;
6.2.2 Darbus atlikti ne ilgiau kaip iki 2026 m. lapkričio 15 d.
6.2.3.teikti Užsakovui visą jo prašomą informaciją apie Darbų atlikimą;
6.2.4. užtikrinti Sutarties vykdymo metu iš Užsakovo gautos ir su Sutarties vykdymu susijusios informacijos konfidencialumą ir apsaugą;
6.2.5. užtikrinti, kad visą Sutarties galiojimo laikotarpį jis turės teisę verstis veikla, kaip tai nustato Lietuvos Respublikos teisės aktai. Tai yra esminė Sutarties sąlyga, kurios pažeidimas laikomas esminiu Sutarties pažeidimu;
6.2.6. neatlikti papildomų darbų be išankstinio raštiško Užsakovo sutikimo;
6.2.7. pranešti Užsakovui apie rekvizitų, teisinio statuso bei kontaktinių duomenų pasikeitimus (jeigu jų atsirastų Sutarties vykdymo metu) raštu arba elektroniniu paštu, likus ne mažiau kaip 14 (keturiolikai) kalendorinių dienų iki pakeitimų įgyvendinimo dienos;
6.2.8. iš anksto raštu nesuderinęs su kita Šalimi nekeisti už Sutarties tinkamą vykdymą atsakingų asmenų, jei tam nėra priežasčių, nepriklausančių nuo Šalies valios ar galinčių neigiamai paveikti tinkamą Sutarties vykdymą;
6.2.9. atsiskaitymo dokumentus sąskaitą faktūrą mokėjimui atlikti pateikti tik naudodamasis sąskaitų administravimo bendrąja sistema SABIS;
6.2.10. ne vėliau, nei Sutartis pradedama vykdyti, pateikti Užsakovui informaciją apie pasitelktus subrangovus;
6.2.11. laikytis Reglamento (ES) 2016/679, Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą ir apsaugą, reikalavimų, jeigu Sutarčiai vykdyti iš Užsakovo gauna informacijos ar dokumentus, kuriuose yra asmens duomenų;
6.2.12. Rangovas atsako už visus pagal Sutartį prisiimtus įsipareigojimus, nepaisant to, ar jiems vykdyti pasitelkiami tretieji asmenys;
6.2.13. tinkamai vykdyti kitus įsipareigojimus, nustatytus Sutartyje ir galiojančiuose Lietuvos Respublikos teisės aktuose. 

7. SUTARTIES ŠALIŲ TEISĖS

7.1.  Užsakovas turi teisę:
7.1.1. atsisakyti priimti Darbus ir už juos nemokėti, jeigu Darbai neatitinka jiems taikomų reikalavimų;
7.1.2. pareikalauti, kad Rangovas pateiktų Užsakovui visą jo prašomą informaciją apie atliekamus Darbus žodžiu arba raštu;
7.2.  Rangovui nevykdant Sutarties ar netinkamai ją vykdant:
7.2.1. reikalauti, kad Rangovas per nurodytą terminą neatlygintinai pašalintų atliktų Darbų trūkumus;
7.2.2. reikalauti, kad Rangovas sumokėtų Sutarties 8.2 papunktyje nustatytus delspinigius;
7.2.3. reikalauti, kad Rangovas atlygintų dėl Sutarties nevykdymo ar netinkamo vykdymo atsiradusius nuostolius;
7.2.4. vienašališkai nutraukti Sutartį;
7.2.5. sustabdyti Darbus, jei Rangovas juos atlieka nekokybiškai.
7.2.6. tinkamai vykdyti kitus įsipareigojimus, nustatytus Sutartyje ir galiojančiuose Lietuvos Respublikos teisės aktuose; 
7.3. Rangovas turi teisę:
7.3.1. reikalauti iš Užsakovo sumokėti už tinkamai atliktus Darbus Sutartyje nurodyta tvarka, sąlygomis ir per nurodytus terminus;
7.3.2. reikalauti, kad Užsakovas priimtų tinkamai atliktus Darbus, arba atsisakyti vykdyti Sutartį, jeigu Užsakovas, pažeisdamas savo įsipareigojimus, nepriima tinkamai atliktų Darbų ar atsisako juos priimti.
8. SUTARTIES ŠALIŲ ATSAKOMYBĖ

8.1. Šalys atsako už tai, kad Sutartyje nustatyti įsipareigojimai būtų vykdomi tinkamai ir laiku Lietuvos Respublikos įstatymų nustatyta tvarka.
8.2. Užsakovui nesumokėjus Rangovui už atliktus Darbus per Sutartyje nustatytą laikotarpį, Užsakovas įsipareigoja mokėti 0,05 proc. dydžio delspinigius nuo laiku nesumokėtos sumos už kiekvieną pavėluotą sumokėti dieną. 
8.3. Jeigu Rangovas vėluoja atlikti Sutartyje numatytus Darbus per Sutartyje nustatytą terminą, Rangovas įsipareigoja mokėti 0,05 proc. dydžio delspinigius nuo neatliktų Darbų vertės už kiekvieną pavėluotą atlikti Darbus dieną.
8.4. Jei Rangovas nevykdo sutartinių įsipareigojimų ar netinkamai juos vykdo arba ne dėl Užsakovo kaltės, nesant svarbių priežasčių, vienašališkai nutraukia Sutartį, jis ir sumoka Užsakovui 5 procentų Sutarties vertės dydžio baudą. Baudos sumokėjimas neatleidžia Rangovo nuo pareigos atlyginti Užsakovo patirtus nuostolius, kiek jų nepadengia bauda.


9. NENUGALIMA JĖGA

9.1. Nenugalima jėga (force majeure) laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
9.2. Šalis, kuri neteko galimybės vykdyti įsipareigojimus pagal Sutartį, privalo apie aplinkybių veikimo pradžią, jų pobūdį, tikėtiną poveikį, tikėtiną trukmę ir įsipareigojimų vykdymo atidėjimą pranešti raštu kitai Šaliai per 5 (penkias) darbo dienas nuo nenugalimos jėgos (force majeure) aplinkybių veikimo pradžios (jeigu Šalis, kuri neteko galimybės vykdyti įsipareigojimus pagal Sutartį, turi galimybę tą padaryti. Jeigu tokios galimybės nėra, tada Šalis privalo nedelsdama tą padaryti atsiradus galimybei). Iš laiku nepranešusios įsipareigojimų nevykdančios Šalies nukentėjusi Šalis gali reikalauti nuostolių, kurių priešingu atveju būtų buvę išvengta, atlyginimo.
9.3. Šalys neatsako už savo įsipareigojimų nevykdymą ar netinkamą vykdymą dėl nenugalimos jėgos (force majeure) aplinkybių, nors Šalys stengėsi visais įmanomais būdais išvengti žalos. Esant šioms aplinkybėms, Šalys atleidžiamos nuo savo sutartinių įsipareigojimų vykdymo visam šių aplinkybių buvimo laikotarpiui, jeigu apie tokių aplinkybių atsiradimą yra tinkamai informuota kita Šalis. Tuo atveju, jei nenugalimos jėgos (force majeure) aplinkybės, dėl kurių negalima vykdyti sutartinių įsipareigojimų, išlieka ilgiau nei 3 (tris) mėnesius, bet kuri Šalis turi teisę nutraukti Sutartį. Šiuo atveju kita Šalis neturi teisės reikalauti iš Sutartį nutraukiančios Šalies atlyginti nuostolių ar negautų pajamų, įskaitant baudą už Sutarties nutraukimą (ši nuostata taikoma, kai Sutarties įvykdymas užtikrinamas netesybomis – bauda).

10. SUTARTIES PAŽEIDIMAS

10.1. Jei Šalis nevykdo savo įsipareigojimų pagal Sutartį arba netinkamai juos vykdo, ji pažeidžia Sutartį;
10.2. Šioje Sutartyje esminėmis Sutarties sąlygomis laikoma:
10.2.1. Sutarties dalykas;
10.2.2. Sutarties kaina ir kainodaros taisyklės;
10.2.3. mokėjimo sąlygos ir tvarka;
10.2.4. Darbų atlikimo terminas (-ai);
10.2.5. reikalavimai, susiję su Sutarties įvykdymo užtikrinimo pateikimu (jeigu toks reikalavimas yra); 
10.2.6. kitos sąlygos, kurias Sutartyje Šalys nurodė kaip esmines.

11. SUTARTIES GALIOJIMAS IR PASIBAIGIMAS

11.1. Sutartis įsigalioja nuo jos pasirašymo dienos ir galioja, kol visiškai įvykdomi pagal Sutartį prisiimti įsipareigojimai arba kol Sutartis nutraukiama joje ar galiojančiuose Lietuvos Respublikos teisės aktuose nustatytais atvejais ir tvarka.
11.2. Jei viena iš Šalių nevykdo sutartinių įsipareigojimų ar juos vykdo netinkamai ir tai yra esminis Sutarties pažeidimas, kita Šalis gali pateikti rašytinį įspėjimą dėl Sutarties nutraukimo. Tokiame įspėjime turi būti nurodomas esminis pažeidimas, priežastys, dėl kurių pažeidimas laikytinas esminiu, protingas (bet ne trumpesnis kaip 14 (keturiolikos) dienų) terminas esminiam pažeidimui pašalinti ir informuojama apie ketinimą nutraukti Sutartį, jeigu esminis pažeidimas nepašalinamas. Jeigu pirmoji Šalis nepašalina esminio pažeidimo per nurodytą protingą terminą, kita Šalis turi teisę nutraukti Sutartį, raštu įspėjusi apie tai kitą Šalį. Sutarties nutraukimo diena yra pranešimo apie Sutarties nutraukimą gavimo diena. 
11.3. Užsakovas turi teisę vienašališkai nutraukti Sutartį Lietuvos Respublikos viešųjų pirkimų įstatymo 90 straipsnyje nurodytais atvejais ir tvarka bei Lietuvos Respublikos civilinio kodekso nustatytais atvejais, informavęs Rangovą raštu ne vėliau kaip prieš 10 (dešimt) kalendorinių dienų. Šiuo atveju Užsakovas privalo sumokėti Rangovui kainos dalį, proporcingą tinkamai suteiktiems Užsakovo priimtiems Darbams, ir atlyginti kitas protingas išlaidas, kurias Rangovas, norėdamas įvykdyti Sutartį, padarė iki pranešimo apie Sutarties nutraukimą gavimo iš Užsakovo momento.
11.4. Rangovas turi teisę vienašališkai nutraukti Sutartį tik dėl svarbių priežasčių, informavęs Užsakovą ne vėliau kaip prieš 30 (trisdešimt) kalendorinių dienų. Šiuo atveju Rangovas privalo visiškai atlyginti Užsakovo patirtus pagrįstus nuostolius.
11.5. Sutartis bet kada gali būti nutraukta raštišku abiejų Šalių susitarimu.

12. KONFIDENCIALUMAS

12.1. Šalys įsipareigoja neskelbti tretiesiems asmenims informacijos apie šios Sutarties sudarymo sąlygas ir kitos informacijos apie Šalis daugiau, negu to reikia Sutarčiai tinkamai vykdyti, išskyrus atvejus, kai tai privaloma pagal Lietuvos Respublikos teisės aktus.
12.2. Jeigu Šalis, vykdydama Sutartį, gavo iš kitos Šalies informacijos, kuri yra komercinė paslaptis, arba kitokios konfidencialios informacijos, tai ji neturi teisės suteikti šios informacijos tretiesiems asmenims be kitos Šalies sutikimo, išskyrus atvejus, kai tai privaloma pagal Lietuvos Respublikos teisės aktus.

13. KITOS SĄLYGOS

13.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Lietuvos Respublikos viešųjų pirkimų įstatyme nustatyti principai ir tikslai. Sutarties sąlygos gali būti keičiamos Viešųjų pirkimų įstatymo 89 straipsnyje nurodytais atvejais ir tvarka. Sutarties sąlygų keitimu nelaikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai ir pateiktos pirkimo dokumentuose. Tais atvejais, kai Sutarties sąlygų keitimo būtinybės nebuvo įmanoma numatyti rengiant pirkimo dokumentus ir sudarant Sutartį, Šalys gali keisti tik neesmines Sutarties sąlygas.
13.2. Sutarčiai ir su ja susijusiems santykiams tarp Šalių, įskaitant Sutarties sudarymo, galiojimo, negaliojimo ir nutraukimo klausimus, taikoma Lietuvos Respublikos teisė ir Sutartis aiškinama pagal šią teisę.
13.3. Kiekvieną ginčą, nesutarimą ar reikalavimą, kylantį iš Sutarties ar susijusį su Sutartimi, jos sudarymu, galiojimu, vykdymu, pažeidimu, nutraukimu, Šalys sprendžia derybomis, vadovaudamosi Lietuvos Respublikos teisės aktais. Nepavykus ginčo, nesutarimo ar reikalavimo išspręsti derybomis, jie sprendžiami Lietuvos Respublikos teismuose pagal Užsakovo buveinės vietą.
13.4. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų Lietuvos Respublikos teisės aktų nustatyta tvarka.
13.5. Sutartis sudaryta lietuvių kalba, pasirašyta kvalifikuotu elektroniniu parašu.
13.6. Sutartis yra bendras abiejų Šalių sutarimo rezultatas, todėl jos nuostatos kiekvienai Šaliai turi būti aiškinamos vienodai.

14. SUTARTIES PRIEDAI

16.1. Sutarties priedai yra neatskiriama Sutarties dalis:
16.1.1. 1 priedas. Darbų techninė specifikacija
16.1.2. 2 priedas. Rangovo pasiūlymas



15. ŠALIŲ REKVIZITAI IR PARAŠAI

		UŽSAKOVAS
Aukštaitijos nacionalinio parko ir
Labanoro regioninio parko direkcija
Įstaigos kodas: 188715560
Lūšių g. 16, Palūšės k., Ignalinos r.
Tel. Nr.: (8 386) 53 135
El. paštas: direkcija@aparkai.lt



Direktorė  
Asta Lašinskienė


	
	RANGOVAS

Kodas: 
Adresas:
A.S. 
Bankas
Tel. Nr.: 
El. p.: 








	
	
	




